Teodors Zvejnieks
Teodors Zvejnieks (dzimis 1884. gada 24. martā, miris 1955. gada 4. jūnijā) bija jurists, Latvijas Republikas Tiesu palātas civildepartamenta priekšsēdētājs, Tiesu palātas priekšsēdētāja v. i., Ostlandes Latvijas ģenerālkomisariāta Tieslietu ģenerālsekretārs (1944-1945). Viens no 1944. gada 17. marta Latvijas Centrālās padomes memoranda parakstītājiem. 1945. gada 20. februārī dibinātajā Latvijas Nacionālajā komitejā (LNK) Zvejnieks piekrita darboties kā ģenerālprokurors. Pēc kara beigām dzīvoja Zviedrijā, kur mira 1955. gadā.